Dienvidčujas grēda
Dienvidčujas grēda (krievu: Южно-Чуйский хребет) vai Dienvidčujas Belki ir kalnu grēda Krievijā, Altaja Republikā. Izvietojusies Altaja kalnu sistēmas dienvidos starp Ziemeļčujas grēdu ziemeļos un Ukoku dienvidos. Ziemeļos grēdu norobežo Karagemas ieleja un Čujas stepe, dienvidos — Argutas un tās pietekas Džazatoras ielejas. Grēdas vidējais augstums ap 3000—3500 m, augstākā virsotne Ijiktū — 3940 m vjl. Nogāzēs gandrīz nav meža, tikai alpīnās pļavas un pundurbērzi. Ap 130 šļūdoņu, lielākie ir Talduras šļūdonis (8 km garš un 34,9 km² platībā) un Sofijas šļūdonis (10 km, 24 km²).